На основу Члана 10. Статута општине Косјерић („Службени лист општине Косјерић“,број 3/2019) и Одлуке о установљењу јавних признања и награда општине Косјерић („Службени лист општине Косјерић“,број 3/14) Скупштина општине Косјерић на седници одржаној ------.2025.године, донела је

**ОДЛУКУ**

**О ДОДЕЛИ ЈАВНИХ ПРИЗНАЊА И НАГРАДА ОПШТИНЕ КОСЈЕРИЋ**

**ЗА 2024.ГОДИНУ**

**I**

Јавна признања – Плакете општине Косјерић добијају:

**1.Министарствo за јавна улагања** **Републике Србије**

2. **Министарствo културе Републике Србије**

3.**Народнa библиотеka „ Сретен Марић“ Косјерић**

**II**

Јавна признања – Плакете ће бити уручене на свечаној седници Скупштине општине Косјерић.

**III**

Одлука ступа на снагу наредног дана од дана доношења, а објавиће се у „Службеном листу општине Косјерић“.

**Број:17-2/2025**

**У Косјерићу -------.2025. године**

**СКУПШТИНА ОПШТИНЕ КОСЈЕРИЋ**

**ПРЕДСЕДНИК СКУПШТИНЕ ОПШТИНЕ**

**ТАТЈАНА КОКОВИЋ**

***ОБРАЗЛОЖЕЊЕ***

Комисије за доделу јавних признања и награда одржала је седницу дана 25.02.2025. године разматрала је све достављене предлоге и дала предлог да се **плакете** доделе:

1. **Министарству за јавна улагања** **Републике Србије**

**Oбразложење**: Министарство за јавна улагања од самог свог оснивања имало је слуха за потребе и проблеме са којима се сусреће општина Косјерић, пружали су огромну подршку у смислу пројектног финансирања на пројектима које општина Косјерић не би могла самостално реализивати. Министарство за јавна улагања је у великој мери утицало на развој општине Косјерић и са правом заслужује Општинску награду.

**ПРЕДЛАГАЧ:** Председник општине Косјерић-Жарко Ђокић

2. **Министарству културе Републике Србије**

**Oбразложење**: Министарство културе Републике Србије сваке године кроз конкурс „Градови у фокусу“ издваја значајна средстава за унапређење капацитета установа културе јединица локалних самоуправа. Министарство културе Републике Србије определило је значајна средства за реконструкцију објекта установе Народна библиотека „ Сретен Марић“ у Косјерићу. Остварујући општи интерес у култури, кроз очување културног наслеђа и подстицање савременог културног стваралаштва Министарство културе Републике Србије треба да буде носилац признања Општинске награде општине Косјерић.

**ПРЕДЛАГАЧ:** Народна библиотека „ Сретен Марић“ Косјерић/ директор-Славиша Перишић

3.**Народној библиотеци „ Сретен Марић“ Косјерић**

**Oбразложење**: Народна библиотека „ Сретен Марић“ Косјерић представља културно срце општине које подстиче културно и уметничко стваралаштво кроз бројне манифестације са дугим трајањем везане за дечије стваралаштво као и бројне програме који доприносе развоју културе, образовања и уметности. У свом простору баштини три завичајна великана: носи име академика Сретена Марића, унутар библиотеке је Легат сликарке Лизе Марић Крижанић и наравно од 2018.године Легат великог српског писца Милована Витезовића. Из године у годину богати своју издавачку продукцију, подстичујући одрживи развој културне средине и заслужује да буде носилац признања Општинске награде за 2024.годину.

**ПРЕДЛАГАЧ:** Општинско удружење потомака ратника 1804-1920 „Генерал Љубомир Марић“ Косјерић/председник Борисав Митровић

**КОМИСИЈА ЗА ДОДЕЛУ ЈАВНИХ ПРИЗНАЊА**

**И НАГРАДА ОПШТИНЕ КОСЈЕРИЋ**